পাতলা রাজনীতি | উপসম্পাদকীয় | Jugantor
শনিবার, ২২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুস্থ থাকুন (১০ জুন, ২০১৭)প্রকৃতি ও জীবন (১০ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
হোম
উপসম্পাদকীয়
ফরহাদ মজহার    |
প্রকাশ : ১০ জুন, ২০১৭ ০০:০০:০০ | অাপডেট: ১০ জুন, ২০১৭ ০১:০৯:০৯
প্রিন্টঅঅ-অ+
পাতলা রাজনীতি
যেমন করে বিদেশ থেকে পণ্য আমদানি হয় তেমনি বাংলাদেশে ‘লোকরঞ্জনবাদ’ এসে গিয়েছে। ‘লোকরঞ্জনবাদ’ ইংরেজি ‘পপুলিজম’ শব্দটির বঙ্গানুবাদ। বাংলাদেশের একটি দৈনিক পত্রিকায় দেখলাম তারা ২০১৬ সালে বছরের সবচেয়ে আলোচিত বিষয় হিসেবে ‘লোকরঞ্জনবাদ’কে তালিকায় রেখেছে। কারণ ২০১৬ সালে বিশ্বজুড়ে প্রবলভাবে ‘পপুলিজম’ বা লোকরঞ্জনবাদ উচ্চারিত হয়েছে। বেশ আমোদই বোধ করেছি।
কিন্তু কেন? ব্যাখ্যা হচ্ছে, দেশে দেশে ‘সংকীর্ণ পরিচয়’ পুঁজি করে রাজনীতি হচ্ছে। সংকীর্ণ পরিচয় কী? ধর্ম, বর্ণ, ভাষা, অঞ্চল ইত্যাদি সংকীর্ণ পরিচয়। মানুষ এভাবে নিজের পরিচয় দিলে মানুষের মধ্যে ‘বিভক্তি’ বাড়ে। পরিচয়ের ভিত্তিতে মানুষের বিভক্তি আগের চেয়ে স্পষ্ট হয়ে উঠেছে। ২০১৬ সালে ‘সংকীর্ণ পরিচয়’ দিয়ে রাজনীতি করা বেড়েছে। প্রমাণ? ‘ইউরোপিয়ান ইউনিয়ন থেকে যুক্তরাজ্যের বেরিয়ে যাওয়া (ব্রেক্সিট) এবং যুক্তরাষ্ট্রে ডোনাল্ড ট্রাম্পের প্রেসিডেন্ট নির্বাচিত হওয়া’- এগুলো লোকরঞ্জনবাদী রাজনীতির সাফল্য (দেখুন, ‘বছরের আলোচিত বিষয়’, প্রথম আলো, ১ জানুয়ারি ২০১৭)। এ লেখা যখন লিখছি তখন খবর পাচ্ছি বিলাতে জেরেমি করবিন প্রত্যাশার চেয়ে বেশি ভোট পেয়েছেন। এমনকি পার্লামেন্টে সংখ্যাগরিষ্ঠ আসন না পেলেও তার সরকার গঠনের সম্ভাবনাও রয়েছে। অন্যদিকে ডোনাল্ড ট্রাম্পকে ইমপিচ করার চেষ্টা চলছে। ফ্রান্সে দক্ষিণপন্থী মেরিন ল্য পেন জিতলেন না, জিতল তার প্রতিপক্ষ ইমানুয়েল ম্যাক্রোঁ। একশ’ ফরাসি নাগরিকের ভোটের মধ্যে মেরিন পেলেন ৩৪ আর ম্যাক্রোঁ পেলেন বাকি ৬৬ জনের ভোট। বছর ঘুরতেই দেখা যাচ্ছে, লোকরঞ্জনবাদের মতো ফালতু ধারণা দিয়ে রাজনীতি বোঝা একটা হাস্যকর চেষ্টা।
পাশ্চাত্য দুটো গভীর সংকটের মধ্যে পড়েছে। প্রথমত, ইংরেজিতে নিউ লিবারেল ইকোনমি বলে পরিচিত কাছাখোলা অবাধ বাজারব্যবস্থা বিভিন্ন দেশের জাতীয় অর্থনীতিতে যেভাবে একের পর এক ধস নামিয়ে দিচ্ছে, সেটা তারা মোকাবেলা করতে পারছে না। এর দ্বারা মধ্যবিত্ত শ্রেণীর বিপুল যে অংশ ক্ষতিগ্রস্ত হয়ে পড়েছে, দুর্দশা থেকে উত্তরণের কোনো দিশা নাই, তারা বিশ্ব পুঁজিতান্ত্রিক ব্যবস্থা থেকে বেরিয়ে নিজের ঘর সামলানোর নীতির প্রতি ঝুঁকি পড়েছে। ব্রেক্সিট- অর্থাৎ ইউরোপিয়ান ইউনিয়ন থেকে বেরিয়ে যাওয়ার পক্ষে ব্রিটেনের মানুষ ভোট দেয়া থেকে সেটা বোঝা যাচ্ছে।
দেখা যাচ্ছে, জাতীয় রাজনীতিতে যারা কাছাখোলা অর্থনীতির বিরুদ্ধে দাঁড়িয়েছে, তারা সাধারণত ‘ডানপন্থী’ বা রক্ষণশীল দল। যারা কাছাখোলা অবাধ বাজারব্যবস্থার- পণ্য ও পুঁজির অবাধ বিচলন বাণিজ্য চুক্তি করে হোক কিংবা জবরদস্তি করে হোক- বাস্তবায়ন চায়, তারা আবার একইভাবে মানুষ কাজের সন্ধানে এক দেশ থেকে আরেক দেশে অবাধ আসা-যাওয়া চায় না। তারা মাইগ্রেশন বা অভিবাসনের বিরোধী। ডানপন্থী বা রক্ষণশীল রাজনীতিকরা যখন বোঝায় অর্থনৈতিক দুর্দশার কারণ দেশের বাইরে থেকে আসা লোকজন, তারা চাকরি-বাকরি নিয়ে নিচ্ছে, তখন সাধারণ মানুষ সেটা বিশ্বাস করে। ডানপন্থী রাজনীতিকরা বোঝাচ্ছে, অভিবাসীদের প্রবেশ করতে দিলে দেশে আল কায়দা, আইসিস ইত্যাদি জঙ্গিগোষ্ঠী ঢুকে পড়বে, সেটাও সাধারণ মানুষ বিশ্বাস করে। ডানপন্থীরা এ ধরনের পপুলার ইস্যু পেয়ে তাকে কাজে লাগিয়ে নিজেদের শক্তি বৃদ্ধি করেছে। তাতে ডানপন্থী বা রক্ষণশীল দলের শুধুই লাভ হচ্ছে তা নয়; বরং রক্ষণশীল দলের মধ্যেও বিভেদ তৈরি হচ্ছে। আদর্শগতভাবে পুঁজিতান্ত্রিক ব্যবস্থার তারা বিরোধী নয়; কিন্তু কাছাখোলা পুঁজিতান্ত্রিক ব্যবস্থার বিপরীতে কী ধরনের পুঁজিবাদ জাতীয় অর্থনৈতিক স্বার্থরক্ষার জন্য কার্যকর সেই তর্কে তাদের নামতে হচ্ছে। এড়াতে পারছে না।
রক্ষণশীল পপুলার কথাবার্তা কিংবা ব্যবস্থার সংকট বাদ দিয়ে বাহ্যিক বিষয় নিয়ে লোকের মনোরঞ্জন করে রাজনৈতিক আধিপত্য বিস্তার এবং শক্তি বৃদ্ধির এ ধারাকেই বলা হচ্ছে লোকরঞ্জনবাদ। লোকের মন রঞ্জিত করে রাজনীতি করা- ব্যাপারটা যত সহজে হচ্ছে, বাস্তব মোটেও অত সিম্পল নয়। লোকরঞ্জন বেকুবকে একটা বুঝ দিতে পারে বটে, তবে সেটা সাময়িক হতে বাধ্য। কাছাখোলা পুঁজিতান্ত্রিক ব্যবস্থার সংকট- এ ধরনের পরিভাষা তৈরি ও ব্যবহারের মধ্য দিয়ে ফুটে উঠেছে।
দ্বিতীয় সংকট পুঁজিতান্ত্রিক ব্যবস্থার অভ্যন্তরীণ সংকট থেকে উৎপন্ন। লোকরঞ্জনবাদী কথা বলে ভোটে জিতে এসে ডানপন্থী রাজনৈতিক দল পাশ্চাত্যের গণতান্ত্রিক রীতিনীতির বিরোধিতা করছে, পাশ্চাত্য ‘গণতন্ত্রে’র বৈশিষ্ট্য বদলে দিচ্ছে। পাশ্চাত্য গণতন্ত্রকে ‘লিবারেলিজম’ বা রাজনৈতিক উদারগিরি বলাই শ্রেয়। কারণ ডান বা বাম- অর্থাৎ সংরক্ষণবাদী কিংবা গণতন্ত্রী উভয়েরই প্রধান কাজ পুঁজিতান্ত্রিক ব্যবস্থা সুরক্ষা করা, ঔপনিবেশিক ও সাম্রাজ্যবাদী বিশ্ব অর্থনৈতিক ব্যবস্থা থেকে নিজেদের ভাগবাটোয়ারার অংশ বুঝে নেয়া। প্রয়োজনে অন্যায় যুদ্ধে নেতৃত্ব দেয়া কিংবা জড়িয়ে পড়া।
কাছাখোলা পুঁজিতান্ত্রিক ব্যবস্থায় ইউরোপে, ইংল্যান্ড ও আমেরিকায় যে রাজনীতি মাথাচাড়া দিয়েছে সেটা গণতন্ত্রী নয়; মার্কিন স্বার্থরক্ষা করতে গিয়ে নাগরিক ও মানবিক অধিকার কাটছাঁটে আগ্রহী। বর্ণবাদ জোরেশোরে প্রচার করে। তার মানে ‘লোকরঞ্জনবাদ’ গণতন্ত্রেরও সংকট। ক্ষত লুকিয়ে রাখার জন্য ব্যান্ডেজ বা পত্তি মারা বিশেষ ফলদায়ক নয়। এ পরিস্থিতি মোকাবেলা করতে হলে গণতান্ত্রিক পাশ্চাত্যকে অবশ্যই গণতন্ত্রের সংকট আমলে নিতে হবে এবং তার মীমাংসার কার্যকর পথ গ্রহণ করতে হবে। কিন্তু আমেরিকা বা ইউরোপের যে অবস্থা তাতে রাজনীতি রাষ্ট্র, অর্থনীতি সমাজ ইত্যাদি নিয়ে চিন্তাভাবনা প্রাচীন বা ক্লিশে ধারণা মাথায় রেখে বা বানিয়ে হবে না। দরকার পুঁজি, গণতন্ত্র ইত্যাদি নিয়ে আরও গভীর পর্যালোচনা। আমেরিকা-ইউরোপের উদ্ভূত বাস্তবতা বিচার না করে ‘লোকরঞ্জনবাদ’ দিয়ে রাজনীতি বোঝা একটা বালখিল্য ব্যাপার।
দুই
লোকরঞ্জনবাদী ডোনাল্ড ট্রাম্প নথিপত্র নাই এমন অভিবাসীদের তার দেশ থেকে তাড়াতে চান; স্পেনের পোদেমোস লোকরঞ্জনবাদী, অথচ তারা চায় অভিবাসীদের ভোটাধিকার। অর্থাৎ ট্রাম্পের উল্টা। ওলন্দাজ রাজনৈতিক নেতা গিয়র্ট ভিল্ডার্স তার দেশে উগ্রবাদী কথাবার্তা বলার ওপর আইনি নিষেধাজ্ঞা তুলে দিতে চান, যাতে বাংলাদেশের ‘থাবা বাবা’ জাতীয় মুক্তবুদ্ধি-মুক্তচিন্তাওয়ালা চেতনাবাদীরা ইসলামকে হরদম গালাগাল করতে পারে। পোল্যান্ডের জারস্?ল কাজৎজিমস্কি চান ‘পোলিশ ডেথ ক্যাম্প’ কথাটা কেউ যেন ব্যবহার করতে না পারে তার জন্য আইন। বলিভিয়ার ইভা মোরালেস জনপ্রিয় কারণ তিনি স্থানীয় অধিবাসীদের কোকো উৎপাদনের অধিকার দিতে চান। আর দেখুন ফিলিপাই্নসের পপুলার প্রেসিডেন্ট কী কাজ করে পপুলার! পুলিশকে সন্দেহভাজন ড্রাগ ডিলারদের আইনবহির্ভূতভাবে হত্যা করার নির্দেশ দিয়েছেন তিনি।
দি ইকোনমিস্ট পত্রিকায় ২০১৬ সালে প্রকাশিত একটি ছোট নোটে বোঝা যায় লোকরঞ্জনবাদী কত কিসিমের হতে পারে। সে-ও এক বিস্ময়। এদের মধ্যে যুদ্ধবাজ আছে, শান্তিবাদী আছে, চে গুয়েভারা ভালোবাসে এমন লোক আছে, তেলের পাইপ লাইন প্রতিরোধ করার জন্য বৃক্ষপ্রেমে গাছ জড়িয়ে ধরা মানুষ আছে, আবার তাদের বিরোধী তেলের জন্য মাটি খুঁড়বার জন্য ‘ড্রিল বেবি ড্রিল’ স্লোগান দেয়া ক্লাইমেট চেঞ্জ অস্বীকারকারী লোকজনও আছে। সবাই লোকরঞ্জনবাদী- লোকজনের চাওয়া-পাওয়ার সন্তুষ্টি বিধান করেই তারা রাজনীতিতে শক্তিশালী। কিন্তু লোকরঞ্জনবাদী বললে এদের পরস্পরের রাজনীতির মধ্যে মৌলিক ফারাক কিছুই বোঝার উপায় নাই। দি ইকোনমিস্টের জিজ্ঞাসা, তাহলে ‘লোকরঞ্জনবাদ’ কথাটার মানে কী আসলে? পাতলা জিনিস।
বাংলাদেশে লোকরঞ্জনবাদ নিয়ে কিছু কিছু লেখা হাতের কাছে যা পেয়েছি, পড়ার চেষ্টা করেছি। অধিকাংশই শূন্যগর্ভ। স্রেফ ট্রাশ। দৈনিক প্রথম আলোয় একটি লেখা চোখে পড়ল : ‘লোকরঞ্জনবাদের পথেই চলেছে বাংলাদেশ’। পড়লাম। ভাবলাম বাংলাদেশে কী নাকি বিশাল কিছু একটা ঘটে যাচ্ছে। লেখকের দাবি, সবাই নাকি জনগণকে তুষ্ট করতে চায়। বাংলাদেশের রাজনীতিবিদরা নাকি ‘লোকরঞ্জনবাদের মূল কৌশল’ দীর্ঘদিন ধরে চর্চা করে যাচ্ছে। ‘আমাদের দেশের সরকার আর বিরোধী দল কাউকেই এর বাইরে ফেলা যাচ্ছে না।’
তো বেশ। গণতান্ত্রিক রাজনীতিতে এটা দোষের কেন? রাজনৈতিক দল যদি জনগণকে তুষ্ট করার রাজনীতি করতে চায় বা করে তাহলে অসুবিধা কী? সেটা লেখা থেকে বোঝা গেল না। গণতান্ত্রিক রাজনীতি মানেই তো জনগণের ইচ্ছা ও অভিপ্রায় ধারণ করা, জনগণকে দলের আদর্শ ও কর্মসূচি প্রচার করে তুষ্ট করা, ভোট দেয়ার সম্মতি আদায় করা, ইত্যাদি। তাহলে সমস্যা কোথায়? লোকরঞ্জনে অসুবিধা কী? তার কোনো ব্যাখ্যা নাই।
কিন্তু লেখক বলছেন, ‘একাত্তরে দেশ স্বাধীন হওয়ার পর পঁচাত্তর পর্যন্ত সময়কালটি এক ভিন্ন পরিস্থিতির মধ্য দিয়ে গেছে। এরপর আমাদের দেশের রাজনীতিতে যে ধারার সূচনা ঘটে, তার সঙ্গে লোকরঞ্জনবাদী ধারার মিল খুঁজে পাওয়া যাবে।’ তাই নাকি? এর মানে কী? একাত্তর থেকে পঁচাত্তর কি লোকরঞ্জন ছিল না? লেখক লিখছেন, ‘পঁচাত্তর-পরবর্তী বাংলাদেশে সেনাশাসক জিয়াউর রহমান রাজনীতিতে প্রতিষ্ঠা পাওয়ার জন্য যে কৌশল নেন, তার সঙ্গে রাজনীতির লোকরঞ্জনবাদী ধারার মিল খুঁজে পাওয়া কঠিন নয়।’ ‘কঠিন নয়’ বলার অর্থ সহজও নয়। যা নাই তা খোঁজা কয়েকশ’গুণ কঠিন নয় কি? তখন বানিয়ে বলতে হবে। তারপর পয়ে পয়ে মেলাতে হবে, এসব।
জিয়াউর রহমান লোকরঞ্জনবাদের দোষে দুষ্ট কেন, তার কিছু ব্যাখ্যা লেখক নিজেই দিয়েছেন। যুদ্ধের পরপর যুদ্ধবিধ্বস্ত বাংলাদেশে অস্থির ও সহিংস রাজনীতির বিস্তার ঘটেছিল, আওয়ামী লীগ সুশাসন নিশ্চিত করতে ব্যর্থ হয়েছে, অর্থনীতি পর্যুদস্ত, বাংলাদেশে ভারতের ভূমিকার কারণে রাজনীতিতে ‘ভারত ফ্যাক্টর’- অর্থাৎ ভারত বিরোধিতা শুরু হয়েছে। জিয়াউর রহমান এসবকে কাজে লাগিয়েছেন, তাই তিনি ‘লোকরঞ্জনবাদী’। তিনি এসব কাজে লাগিয়ে কি ভুল করেছেন? ভুল করলে সেটা ভুল কেন? লেখায় তার কোনো উত্তর নাই। ইন্টারেস্টিং। তাহলে জিয়াউর রহমানের উচিত কাজ কী ছিল? জনগণের উৎকণ্ঠাকে আমলে না নেয়া? চুপ করে বসে থাকা?
আওয়ামী লীগের বিরুদ্ধেও আপত্তি আছে। উল্লেখ না করলে লেখকের প্রতি অবিচার হবে। বিএনপি আওয়ামী লীগকে ইসলাম ধর্মবিরোধী প্রমাণ করতে চায় বলে ‘শেখ হাসিনার মাথায় হিজাব বা তার মোনাজাত করার ছবির দৃশ্য’ প্রচার লোকরঞ্জনবাদ। আওয়ামী লীগের পোস্টারে ইসলামের কথা থাকে। মানুষকে তুষ্ট করার জন্য আওয়ামী লীগের মিষ্টি মিষ্টি ইসলাম লোকরঞ্জনবাদী কৌশল। এ কৌশল তাহলে ঠিক না। আওয়ামী লীগ-খেলাফত মজলিস নির্বাচনী সমঝোতা স্মারক সই করা ঠিক হয়নি। এখন মদিনা সনদের কথা বলা হয়। তাই নারী নীতি বাস্তবায়ন থেকে আওয়ামী লীগ সরে গিয়েছে। হেফাজতের দাবির সঙ্গে মিল রেখে পাঠ্যপুস্তক বদলে দেয়া হচ্ছে। এগুলো সবই লোকরঞ্জনবাদী মন্দ কাজ।
তাহলে বাঙালি জাতীয়তাবাদ, মুক্তিযুদ্ধের চেতনার কথা বলে জনগণের মনোরঞ্জন করে যাওয়া- সবই তো লোকরঞ্জন। লোকরঞ্জন ছাড়া রাজনীতি কীভাবে সম্ভব?
তবে রাজনীতিতে লোকরঞ্জনের ব্যাখ্যা যারা দাঁড় করাতে চান তাদের মধ্যে কাস মুড্ডে (ঈধং গঁফফব) বলেন, লোকরঞ্জন ‘পাতলা’ জিনিস। মতাদর্শিক দিক থেকে পাতলা কথাবার্তা বলে রাজনীতিতে জায়গা করে নেয়ার এ চেষ্টাকে তাই পুরোপুরি নাকচ করে দেয়া ঠিক নয়। এর আশু উদ্দেশ্য হচ্ছে একটা নৈতিক সুবিধা আদায় করা; যেমন- আমরা হলাম ভালো, আর তোমরা হলে খারাপ। আমাদের রাজনীতি ভালো কারণ মানুষ তা পছন্দ করছে। পাতলা জায়গা তৈরি করা গেলে সেখানে ভারি আদর্শের জায়গাও তৈরি করা সম্ভব। একটা ছবির ফ্রেমের মতো, যার প্রতি জনগণ সাড়া দিলে ওর মধ্যে আদর্শ ও কর্মসূচির ছবিটা সেঁটে দেয়া সম্ভব। সব রাজনীতিই সেটা করে। রামপাল বা সুন্দরবন বিরোধিতা ‘পাতলা’ রাজনীতি, বাঘ রক্ষা একটা লোকরঞ্জনবাদী ব্যাপার, যা মধ্যবিত্ত শ্রেণীকে আকর্ষণ করে; কিন্তু ‘বাঘ রক্ষার’ ফ্রেমে আন্দোলনকারীরা প্রাণ ও প্রকৃতির লড়াইকে আন্দোলনের মুখ্য লক্ষ্য হিসেবে বাঁধাই করে দিতে পারে। বিশেষ হলেও ‘বাঘ রক্ষা’ সব প্রাণ ও প্রকৃতির সুরক্ষা নিশ্চিত করার ‘ভারি’ আন্দোলনে পরিণত হতে পারে। যারা সেক্ষেত্রে আন্দোলন করছে ও নেতৃত্বে আছে, তাদের শ্রেণী চরিত্রের জন্য যদি এ আন্দোলন শহুরে মধ্যবিত্তের রোমান্টিক আকাক্সক্ষা কিংবা গণবিচ্ছিন্ন বাম রাজনৈতিক দলের স্রেফ দৃশ্যমান থাকার একটি কৌশল হয়, তাহলে ‘পাতলা’ রাজনীতি চিরকাল পাতলাই থেকে যাবে।
আরেকটি ব্যাখ্যা আছে। প্রিন্সটনের জাঁ ভার্নার মুলার বলেন, লোকরঞ্জনবাদীদের গুরুত্বপূর্ণ অংশ যখন নিজেদের ‘জনগণের প্রতিনিধি’ বলে দাবি করে তখন সেটা রাজনীতিতে বৈধতা তৈরির প্রক্রিয়াও বটে। আমরা জনগণের মনতুষ্টি করতে পারছি অতএব আমরাই তাদের প্রতিনিধি। কিন্তু সেই দাবি তো রাজনৈতিক দল মাত্রই করে। এ দাবির বিপদ হচ্ছে, সংখ্যাগুরুর লোকরঞ্জনমূলক দাবি সংখ্যাগুরু আর সংখ্যালঘুর তর্কে রূপ নিতে পারে। সংখ্যাগরিষ্ঠতার তর্ক উঠলে সংখ্যালঘুর অধিকার ক্ষুণœ হওয়ার বিপদ থাকে। রাজনীতির জন্য তা বিপজ্জনক। আরেকটি বিপদ হল ‘জনগণ সব সময়ই সঠিক’ এ চিন্তার আধিপত্য বাড়া। জনগণ সব সময় সঠিক নয়।
ভ্লাদিমির ইলিচ লেনিন ‘পাতলা’ রাজনীতি সম্পর্কে সাড়ে ষোল আনা সচেতন ছিলেন। পাতলা লোকপ্রিয়তাকে তিনি পাত্তা দেননি। বরং বাস্তব অবস্থার বাস্তব বিশ্লেষণ করে রাজনীতির নীতি ও কৌশল ঠিক করেছিলেন। সোভিয়েত ইউনিয়ন ভেঙে যাওয়ার পর লেনিনকে অপ্রাসঙ্গিক মনে হতে পারে; কিন্তু বৈপ্লবিক রূপান্তরের কথা যারা ভাবেন লেনিন পাঠ তাদের খুবই কাজের হতে পারে। লক্ষ্য ও কৌশল সম্পর্কে হুশিয়ার থাকাটাই আসল কাজ। না থাকলে জনগণের জনপ্রিয় আন্দোলন খাদে পড়ে যাতে পারে। আন্দোলন-সংগ্রাম ঐতিহাসিক সম্ভাবনাময় হলেও লোকরঞ্জন লক্ষ্য থেকে আন্দোলন-সংগ্রামকে বিচ্যুত হতে পারে। আন্দোলনকে সচেতনভাবে সুনির্দিষ্ট লক্ষ্যে পৌঁছাতে হবে, তাই শ্রমিক আন্দোলনে স্বতঃস্ফূর্ততার ঘোর বিরোধী ছিলেন লেনিন। এখানে তা বিস্তৃত ব্যাখার সুযোগ নাই। তবে বিপ্লবী জনগণের ইচ্ছা ও অভিপ্রায় বিদ্যমান অর্থনৈতিক সম্পর্কের আলোকে বিচার করে স্পষ্টভাবে চিহ্নিত করা, সরল-সহজভাবে বোঝা এবং উপযুক্ত রণধ্বনি দিয়ে গণসংগ্রামকে গণঅভ্যুত্থানে রূপ দেয়ার শিক্ষার জন্য ভ্লাদিমির ইলিচ লেনিন এখনও রাষ্ট্রবিজ্ঞানে অনন্য। বলশেভিক বিপ্লব থেকে শেখার অনেক কিছুই আছে।
লোকরঞ্জনবাদ দিয়ে আসলে রাজনীতির কিছুই বোঝা যায় না। এতটুকু বুঝলেই আপাতত যথেষ্ট।
৯ জুন ২০১৭। ২৬ জ্যৈষ্ঠ ১৪২৪। শ্যামলী।

শীর্ষ খবর
সর্বশেষ খবর
জাতীয়
ইউএনও গ্রেফতারের ঘটনায় প্রধানমন্ত্রী বিস্মিত প্রশাসনে তোলপাড়
৫৭ ধারা সম্পূর্ণ প্রত্যাহার করুন
আন্তর্জাতিক
আল-আকসায় ৫০ বছরের কম বয়সীদের প্রবেশে নিষেধাজ্ঞা
সৌদি রাজপ্রাসাদে সেই রাতে যা ঘটেছিল
রাজনীতি
খালেদা জিয়া জেলের ভয়ে পালিয়েছে: এলজিআরডি মন্ত্রী
প্রয়োজনে সংবিধান পরিবর্তন করতে হবে: ফখরুল
খেলা
বেফাঁস মন্তব্যে নতুন বিতর্কে অশ্বিন
ভারত-ইংল্যান্ড ফাইনাল
মতিন প্রেসিডিয়াম, রেজাউল আইন সম্পাদক
কিশোরগঞ্জ জেলা পরিষদের চেয়ারম্যানকে স্বপরিবারে হত্যার হুমকি
হোয়াইট হাউজের প্রেস সেক্রেটারির পদত্যাগ
'খালেদা জিয়ার সহায়ক সরকার রূপরেখার ভয়ে বেসামাল আ’লীগ'
সিআইডি কর্মকর্তার স্ত্রীর লাশ নিয়ে স্বজনদের বিক্ষোভ
কুড়িগ্রামে বানভাসীদের ওপর এনজিও কিস্তির খড়্গ
মালয়েশিয়ায় পাচারকারীদের কবল থেকে ১৪ বাংলাদেশি উদ্ধার
ক্রিকেট বল আনতে গিয়ে বুড়িগঙ্গায় যুবক নিখোঁজ
গডম্যানকে নিজের নাবালিকা মেয়ে ‘উপহার’
ঢাকা-চট্টগ্রাম মহাসড়কে তীব্র যানজট
উপসম্পাদকীয় বিভাগের অারও খবর
পাতলা রাজনীতি
অপরাধীর বোঝা নির্দোষ বইবে কেন?
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
প্রকৃতি ও জীবন
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
হোয়াইট হাউজের প্রেস সেক্রেটারির পদত্যাগ       'খালেদা জিয়ার সহায়ক সরকার রূপরেখার ভয়ে বেসামাল আ’লীগ'       সিআইডি কর্মকর্তার স্ত্রীর লাশ নিয়ে স্বজনদের বিক্ষোভ       মালয়েশিয়ায় পাচারকারীদের কবল থেকে ১৪ বাংলাদেশি উদ্ধার       ক্রিকেট বল আনতে গিয়ে বুড়িগঙ্গায় যুবক নিখোঁজ